* Nina Haugland, lærar rep. Sjuk.
* Linda Høyland, lærar rep.
* Tordis Westergård, andre tilsette
* Anne Line Vårdal Viggen, foreldre rep.
* Stian Bru, foreldrerepresentant, partnerskap mot mobbing
* Anette Madland, Leiar FAU, foreldre rep.
* Ada Søiland Ueland, elevrep. Sjuk.
* Levi Mong, elevrep.
* Bodil Barka, politisk repr.
* Vibeke Sola, rektor

**REFERAT FRÅ MØTET I DRIFTSSTYRET 11.02.20 Kl. 18.30-20.00**

**10//2019-20 FAU**

Informasjon frå FAU v/Anette Madland.

FAU har møte kvar månad. Saka som har vore gjennomgående over tid er sosiale medium, mobiltelefon og dataspel. FAU har utarbeida anbefalinger som er fronta på foreldremøtet i haust og på fleire trinn. I tillegg vart det arrangert felles foreldremøte i januar der barnevakten stod for innhaldet. Elevar på 3.-7. fekk også høyra føredraget i skuletida. Nokon lærte ein del nytt, medan andre fekk gode påminningar om viktige ting. FAU vurderer om eit slikt føredrag er meir nyttig på eit trinn der føresette og elevar deltek saman?

Ellers vart det arrangert utekino i samarbeid med Partnerskap mot mobbing. Det var særs vellukka! Mange møtte. Me ser at arrangement kor både føresette og barn kan delta trekk mykje folk. Me diskuterte sommaravslutning. Er det ei løysing at skulen har ei felles sommaravslutning? Då kan eventuelt trinna ha arrangement på trinn til hausten?

**11/2019-20 Partnerskap mot mobbing**

Kva arbeider Partnerskapet med for tida? v/Stian Bru.

Partnerskapet har hatt eit møte i haust og skal ha nytt møte neste veke. Det er snakk om å få ein koordinator for alle lag og foreiningar for å sikra at ikkje arrangement vert på same tid i krinsen. Ellers er det fokus på dei fire slagorda i alle einingane som høyrer til Partnerskapet.

**12/2019-20 Elevråd**

Elevane informerer om aktuelle saker frå elevrådet.

Elevrådet stod for sal av kaker, frukt og kaffe på foreldremøtet. Dei hadde inntekt på 1100 kr og skal diskutera kva dei vil nytta pengane til. I desse dagar arrangerer elevrådet sjakkturnering. På våren skal dei ha både handball og fotballturnering. Det er eit aktivt elevråd med mange saker. Dei har akkurat laga podcast om drømmeskulen og drømmelærararen. Denne skal alle lærarane få høyra. Lærarane skal sjå om det er samanheng mellom elevane sine ønskjer og intensjonane i ny læreplan som kjem til hausten.

**13/2019-20 SFO**

Tordis synte bilete frå SFO. Det er fokus på kreativitet og utforsking. Dei tilsette vart inspirert på studieturen til København i haust. Derfor var juleverkstaden organisert på ny måte i 2019. Eit rom vart laga til med masse ulikt materiell. Elevane fekk gå dit når dei ønskja og dei fekk ikkje konkrete malar som alle skulle laga, men vart oppmuntra til å vera kreative med materiellet som var på rommet. Legobordet er også inspirert frå studieturen. Dette har vore ein stor suksess både i skule- og SFO-tid. Ellers er det mykje fokus på fri leik i SFO-tida.

**14/2019-20 Informasjon frå politisk representant**

Bodil Barka tok opp desse sakene:

* Politikarane hadde fått informasjon om ny overgangsplan. Den virka god, men ambisiøs.
* Politikarane satte pris på undersøkinga som vart gjennomført i Jærskulen. Bodil hadde lagt merke til at lærarsamlingane var det som kom dårlegast ut. I tillegg såg ho at lærarane i Klepp ønskja læringsbrettet. Bodil var interessert i å høyra korleis resultata var på Tu. Skulen kunne fortelja at resultata ikkje var uventa. Lærarane melder tilbake at lærarsamlingane ikkje har gitt ønskja utbyte. I tillegg melder lærarane god bruk av digitale verktøy og eit særs godt profesjonsfellesskap internt på skulen.

**15/2019-20 Ressurs**

Rektor informerte om ressurssituasjon for 2020-2021:

Skulen fekk dessverre ei uventa melding om nedskjæring av ressurs for neste skuleår. Me hadde førebudd lærarintervju for å få gode kandidatar til skulestart 2020, men måtte avslutta prosessen. Me får ei stilling mindre neste skuleår og skulen må arbeide med korleis me skal leggja til rette på alle trinn.

I desse dagar har skulen intervju til miljøarbeidarstilling. Det er ei kombinert stilling med 50% arbeid i SFO og 50% arbeid i skulen. Denne stillinga er ledig frå 1.mai grunna ein tilsett som vert pensjonert. Det var heile 50 kvalifiserte søkjarar til stillinga. Fyrste runde med intervju er gjennomført i dag. Det var mange gode kandidatar.

**16/2019-20 Elev -og foreldreundersøking**

Lærarar og rektor informerte om resultat og vidare oppfølging:

Elevundersøkinga:

Elevane fortel at dei trivst på skulen. Tu skule har ein skår på 4,6 medan dei fleste skulane i kommunen ligg på ca. 4 i høve til trivsel. Me håpar og trur at gleding, trivselstiltak i friminutt og fokus på variert og praktisk undervisning er med å løfta desse resultata. Skulen nyttar jamleg kartlegging på klassetrivsel.no. Her svarar ikkje elevane anonymt og det er lettare å ta tak i eventuelle utfordringar.

Elevane fortel at dei har medelevar å vera saman med i friminutta. Dei opplever at dei har lærarar som har tru på dei og behandlar dei med respekt. Tu har også høgast skår på støtte frå lærar, støtte frå heimen, motivasjon, læringskultur, trygt miljø, felles reglar og mobbing. Lærarane på trinna har arbeida med resultata og satt seg mål for vidare arbeid. 6.trinn har hatt med elevane i utarbeiding av tiltak.

Foreldreundersøkinga:

Me hadde høgaste svarprosent i kommunen (89,6%). Mykje mogleg at premien med pizza lokka fleire elevar til å motivera dei føresette. Skulen har fått høgast skår i kommunen på desse områda i undersøkinga: trivsel, motivasjon, heim-skulesamarbeid, arbeidsmiljøet og læring, trygt miljø og mobbing. Alle trinn har samanlikna resultata i år saman med i fjor. I tillegg har dei vurdert tiltak som vart utforma i fjor. Alle har konkretisert tiltak for vidare arbeid. Nokre trinn har kommunisert måla til både elevane og dei føresette. Dette trur me bør vera ein fast prosedyre på alle trinn. FAU har kome med innspel til deira tolking av resultata. Dei skryt av deltaking og gode resultat. FAU ønskjer fokus på tilrettelegging for sterke elevane. Rektor har oppmoda om å ha direkte kontakt med lærar om dei ikkje er nøgd med tilpassing. FAU rosar skulen spesielt på punktet om «Eg vert godt teken i mot når eg kontaktar skulen». Heile 203 stk er heilt einige i dette. Ingen svar på alternativa «litt» eller «heilt ueinig».

**17/2019-20 Nasjonale prøvar**

Rektor la fram resultat og fortalde om oppfølgingsarbeidet:

Snitt i Noreg på nasjonale prøvar er 50 på alle prøvene. Tu fekk desse resultata: engelsk – 54, lesing-51 og rekning 53. Det var vore gjennomført trinnsamtale med 5. trinn der kvar elev er drøfta i høve til resultat og vidare oppfølging. Dette hadde me oppe på sist driftstyremøte. No i etterkant har me sett meir på prøvene og ikkje minst reflektert over eiga undervisning. Lærarane og leiinga laga podcast med refleksjon kring dei gode resultata. Lærarane nytta denne til arbeid på eige trinn. Dei diskuterte kva dei allereie gjer og kva dei ønskja å leggja meir vekt på i vidare arbeid. Det vart ulike satsingar på det einskilde trinn. Det som går att er djupne i tekst. Nytta engelskspråkelige munnleg og refleksjonsoppgåver i matematikk.

**18/2019-20 Informasjonssaker**

* Ny overgangsplan i kommunen.

Bra, men ambisiøs plan. Det som er nytt er blant anna at lærar, pedagogisk leiar og føresette skal ha 30 minutt samtale på våren. Det var stilt spørsmål om tidsbruk for føresette og tilsette.

* Doktorgradsstipendiat

Rektor avslutta si masteroppgåve til sommaren der tittelen på oppgåva var «Innføring av læringsbrett i skolen og påverknad på elevane sitt læringsmiljø». Konklusjonen i masteroppgåva var blant anna at skulen sin profesjonsfaglege kompetanse og vala lærarane gjer i undervisning har stor påverknad på læring. Minttu frå UIS forskar no vidare på lærararrolla i teknologirike skular. Ho har intervjua 7 lærarar, leiinga og tillitsvald. I tillegg observerar ho undervisning på 1. og 5.trinn i ein månad. Det er spanande å sjå kva om kjem fram til. No på våren skal Minttu ha sitt fyrste oppdrag knyta til funn i studien. Det er eit føredrag på engelsk som skal vera på ein finsk konferanse. Hausten 2020 kjem den fyrste forskningsartikkelen. Doktorgradsavhandlinga skal leverast fyrst om to år.

**17/2019-20 Pilotskule/Fagfornyinga**

* Kort informasjon frå rektor og tillitsvald.

Skulen har gjennomført tverrfaglege opplegg på alle trinn der me har teke utgangspunkt i mål frå ny læreplan som er gjeldande frå hausten. Me har mål om relevant, praktisk, heilskapleg undervisning med god læring. Alle lærarane hadde gjort seg gode erfaringar. I tillegg har skulen starta arbeid med kompetansepakkar som Utdanningsdirektoratet har laga.

* Levi hadde omvisning på skaparverkstaden og MI-rommet for å syne satsinga på digitale verktøy i høve til ny læreplan. Politikar og føresette var særs nøgde.

**Eventuelt**

Skulen søkte om prøveordning der skulebiblioteket får motta kulturfondbøker. Denne vart innvilga. Me vil derfor motta ca. 120 bøker til biblioteket i tre år.

**Neste møte: 26.05.20 kl. 18.30.**